

**„Participativni budžet – mogućnost efektivnog angažovanja građana“**

**OPŠTINA FOČA**

**2021**

**PRAVILA I PROCEDURE**

**Osnovna pravila participativnog budžeta**

Ova pravila krerirana na osnovu preporuka radne grupe za implementaciju projekta „Participativni budžet u opštini Foča za 2021 – 2022 godinu!

Članovi Radne grupe su:

1. Miloš Vuković, koordinator PB u opštini Foča, Odjeljenje za privredu i društvene djelatnosti,
2. Vesna Davidović, Odjeljenje za finansije,
3. Miloš Jakić, Predsjednik MZ Lazarevo,
4. Branka Radović, Odjeljenje za prostorno uređenje i stambeno komunalne poslove, i
5. Olivera Elez, Načelnik odjeljenja za privredu i društvene djelatnosti.
6. **Pravila za projektne prijedloge** za participativni budžet (u daljem tekstu PB) određuju koji prijedlozi građana mogu biti finansirani iz PB i služi za provjeru u kojoj su mjeri ovi prijedlozi odgovarajući za realizaciju.
7. **Pravila za prijedloge građana** određuju ko može predati prijedlog za PB
8. **Pravila za formalni oblik prijedloga** određuju formalne zahtjeve, odnosno kako treba izgledati prijedlog.
9. **Pravila za formalni postupak predaje prijedloga** regulišu, na koji način građani mogu predati svoje projektne prijedloge.
10. **Pravila za izbor prijedloga određenih za realizaciju** određuju na koji način se od projekata koji su izvodljivi vrši izbor projekata određenih za realizaciju.

#### 1. Pravila za projektne prijedloge:

* Realizacija projekta mora biti u lokalnoj nadležnosti, nadležnosti lokalne samouprave - opštine.
* U slučaju investicionog projekta mora se raditi o projektu koji se realizuje na zemljištu ili objektu koji je u vlasništvu opštine ili mora postojati preliminarna saglasnost vlasnika.
* Maksimalni budžet u opštini Foča je 20.000,00 KM, a građani mogu aplicirati sa prijedlozima projekata od 6.000,00 do 20.000.00 KM.
* Projekat mora biti realizovan najkasnije do kraja marta 2022. godine.
* Projekat neće generisati operativne troškove više od 10% sredstava potrebnih za njegovo inicijalno izvođenje.

#### 2. Pravila za prijedloge građana:

* Prijedlog može predati svaki građanin opštine stariji od 18 godina.
* Prijedlog mora biti izrađen na formalno ispravan način (tačka 3)
* Svaki građanin može predati samo jedan projekat.

#### 3. Pravila za formalni oblik prijedloga:

Prijedlozi građana će imati oblik projekta u kojem će biti navedeno i opisano sljedeće:

* naziv
* opis početne, trenutne situacije na koju autor/autorka prijedloga reaguje ovo uključuje i tačnu specifikaciju mjesta i ilustrativne fotografije
* opis prijedloga rješenja (svrha, cilj, aktivnosti itd.)
* opis na koga će predloženo rješenje imati najveći utjecaj i kome je projekat namijenjen
* pretpostavljeni troškovi za realizaciju prijedloga
* kontakti autora odnosno adresa stanovanja, telefon, e-mail (ako postoji)
* ime (imena) i kontakti osoba koje podržavaju prijedlog, najmanje 3 supredlagača.

Dio opisa projektnog prijedloga mora biti i (a) ilustracija, čiji autor je predlagač prijedloga ili ima autorska prava na ilustraciju (npr. fotografija trenutnog stanja, ali i slike, skice i slično koje ilustruju prijedlog), eventualno (b) pismena saglasnost vlasnika sa realizacijom investicionog projekta na vlastitom zemljištu.

#### 4. Pravila za formalni postupak predaje prijedloga:

U ovoj fazi je cilj maksimizirati broj prijedloga, zbog toga koordinator PB komunicira sa autorom odmah nakon predaje prijedloga

* Prijedlog se predaje opštini u pisanoj formi na protokol opštine i elektronski na elektronsku poštu koordinatora.
* Prijedloge projekata prikuplja koordinator, koji vrši kontrolu formalne ispravnosti.
* U slučaju da projekat ispunjava formalne uslove proslijeđuje se nadležnom opštinskom odjeljenju.
* U slučaju formalnih nedostataka prijedlog se vraća autoru na doradu sa rokom od 7 (sedam) dana.

***5. Pravila za izbor prijedloga određenih za realizaciju:***

* U glasanju mogu učestvovati građani opštine.
* Glasanje se vrši elektronski.
* Način ovjere glasača: kod na web stranici
* Projekati na glasačkom listiću će biti poredani po protokolarnom broju.
* Glasač može svoje glas dati bilo kojem projektu, i glasati samo za jedan projekat.